medieval-data/medieval-latin-ner-HOME-Alcar huggingface dataset:
| Approbat Willelmus elemosinam | Omnibus presentes litteras inspecturis , Magister Michael , curie Senonensis officialis , in Domino salutem . Noverint universi quod Wllelmus Chailoz , canonicus Senonis , et Guido , frater eius , filii Masse , relicte Gaufridi Chailoz , in nostra presentia constituti , elemosinam sex solidorum annui census ab eadem Massa ecclesie Vallis Lucentis factam , sicut nobis constitit per litteras abbatis Sancti Iacobi Pruvini , laudaverunt et concesserunt . Actum anno Gratie , Mo CCo Vicesimo Quinto , mense Novembri .
| Felicius Teitart dat terram quondam Perrote | Omnibus presentes litteras inspecturis , officialis curie Senonensis , in Domino salutem . Noverint universi quod Felicius Teitarz et Simona , uxor eius , in presentia nostra constituti , pro remedio animarum suarum , fratribus Vallis Lucentis in perpetuam elemosinam dederunt et concesserunt terram liberam quam emerant de Perrota nobili muliere in territorio de Froide Paroit sitam , pro anniversario suo , singulis annis faciendo . Dicti vero fratres eandem terram dictis Felicio et uxori eius concesserunt quamdiu vixerint possidendam , ita quod dicti Felicius et uxor eius nomine recognitionis donationis dictis fratribus duodecim denarios singulis annis in festo Assumptionis Beate Marie persolvere tenebuntur . Recognovit etiam fide prestita dicta Simona quod terra illa non erat de dotalicio ipsius et quod dicte donationi pro salute et remedio anime sue consenserat spontanea voluntate , non coacta . Promiserunt etiam fide media dicti felicius et uxor eius se in dicta terra per se vel per alios nichil de cetero reclamaturos , nec etiam se contra donationem supradictam per se vel per aliquos aliquatenus venturos . In cuius rei memoriam et testimonium , presentem cartam fecimus annotari . Actum anno domini , Mo CCo Vicesimo Primo , mense Martio .
| Henricus de Viler Bonex dedit sexta partem furni de Fonteneto Bauseri | Omnibus presentes litteras inspecturis , Magister Michael , curie Senonensis officialis , in Domino salutem . Noverint universi quod Henricus de Villari Bonoso , in nostra presentia constitutus , dedit in perpetuam elemosinam ecclesie Vallis Lucentis sextam partem furni et proventuum furni de Fonteneto Bauseri , unum sextarium avene , et duodecim denarios de costuma que Garnerius Chacepen et Christiana , uxor eius , annuatim ei debebant super quandam terram apud dictum Fontenetum sitam que ipsi tenebant ab eodem Henrico . Dedit etiam in elemosinam eidem ecclesie quinque bichetos avene et duodecim nommos de costuma quos Benedictus et Sancta , uxor eius , annis singulis debebant eidem Henrico super quasdam teneturas quas ipsi tenebant ab eo sicut idem Henricus dicebat . Preterea , idem Henricus recognovit se contulisse in perpetuam elemosinam ecclesie memorate quicquid habebat in dictis Christiana et Sancta , sororibus , et Eluisi , earum sorore , et libris ipsarum natis et nascituris , et in quodam homine qui fuit filius defuncti Girardi lo Chanelier , promittens fide prestita corporali se dicte ecclesie garantiam debitam super his portaturum . Actum anno Gratie Mo CCo Vicesimo Sexto , die Iovis post Brandones .
| Petrus de Revello dedit modium bladi | Omnibus presentes litteras inspecturis , Magister Michael , curie Senonensis officialis , in Domino salutem . Noverint universi quod Petrus de Revello domicellus , in nostra presentia constitutus , dedit ecclesie Vallis Lucentis in perpetuam elemosinam , pro remedio anime sue ac fratrum suorum , Guidonis scilicet et Teobaudi , unum modium bladi de molitura in molendino de Comporte sito apud Hermet . His duobus terminis annuatim percipiendum , videlicet medietatem in festo Remigii et aliam medietatem in Nativitate Domini . Si vero in molendino predicto prefatus bladi modium integre capi non poterit , defectus supplebitur et perficietur de aliis redditibus ipsius Petri . Idem etiam Petrus promisit fide data se super illo blado predicte ecclesie garantiam debitam portaturum et illud bladum per fidem suam ab heredibus suis garantizari debite se futurum . Quod autem audivimus et recognitum coram nobis fuit , ad petitionem partium sine aliorum preiuditio , sub sigillo curie Senonensis testificamur . Actum anno Gratie Mo CCo Vicesimo Quinto , in quindena Purificationis Beate Marie .
| Approbatio elemosine Petri de Fontenaio | Omnibus presentes litteras inspecturis , officialis curie Senonensis , salutem in Domino . Noverint universi quod , in presentia nostra constitutus , Henricus Gasteble , miles , donationem quam Petrus de Fontenaio in Bauseriaco armiger fecit ecclesie Vallis Lucentis , terre videlicet census et aliarum rerum quas habebat apud Sullunacum , et alibi ubicumque essent et que de feodo ipsius Henrici movebant , voluit et laudavit et concessit . Quitavit etiam eundem Petrum prefatus miles de humagio suo quod ei fecerat dictus Petrus ratione predictorum terre , videlicet census et aliorum . In cuius rei memoriam , ad petitionem partium , presentes litteras scribi et impressione sigilli curie Senonensis fecimus roborari . Actum anno Domini Mo CCo Vicesimo Secundo , mense Februario .
| Hugo prepositus de Villa Nova dat Balduinum | Omnibus presentes litteras inspecturis , Magister Hugo , officialis Senonensis , in Domino salutem . Noverint universi quod , in presentia nostra constitutus , Hugo , miles , prepositus de Villa Nova Domini Archiepiscopi Senonensis , quitavit ecclesie et fratribus Vallis Lucentis Balduinum et filium eius Felisium et quicquid idem Balduinus habebat terras , vineas , domos et alias res , tam mobiles quam immobiles , et duodecim nummos census quos habebat in domo et in appendiciis Eremburgis Pophile . Quod autem audivimus et recognitum fuit coram nobis , ad petitionem partium sine preiudicio alterius , sub sigillo Senonensis curie testificamur . Actum anno Gratie , Mo CCo Nonodecimo , mense Novembri .
| Petrus de Fontenaio en Bauseri dedit terras vineam censum | Officialis curie Senonensis , omnibus presentes litteras inspecturis in Domino salutem . Noverint universi quod Petrus de Fontenaio en Bauseri , armiger , in nostra presentia constitutus , recognovit se dedisse in perpetuam elemosinam fratribus Wallislucentis terras suas , et vineam suam , et tres solidos et dimidium Pruvinenses censuales , et quicquid habebat in territoriis de Fontenaio enBauseri et de Bello Videre , excepta una domo sita apud Fontenaium emBausiri , et virgulto , et oschia una retro eandem domum sita , que sibi retinuit idem Petrus . Dedit etiam eisdem fratribus in elemosinam terras suas , et viginti duos denarios et obolum censuales , et quicquid iuris habebat et habere debebat apud Suleniacum ; et tres petias pratorum sitas in finagio de Tiliaco , et homines et feminas suas ubicumque sint , et quicquid iuris habebat et habere debebat in territoriis de Posiaco et de Barbusia , fide prestita ab eodem petro quod per se vel per alios contra dictos fratres nullam in posterum super his questionem movebit . Dictam autem elemosinam Philippa , uxor eiusdem Petri , que presens erat , coram nobis fide prestita de non reclamando , laudavit , voluit et concessit renuntians omni iuri quod habebat in predictis rebus ratione dotis seu qualibet alia ex causa et omni privilegio legum et canonum , consuetudinum et usus quod ei in hoc facto posset prodesse , fratribus vero eisdem obesse . Fiduciavit insuper quod hoc faciebat spontanea , provide sine dolo , non coacta . Quod autem audivimus et recognitum fuit coram nobis , ad petitionem partium sine preiudicio alterius , sub sigillo Senonensis curie testificamur . Actum anno Gratie Mo CCo Vicesimo Secundo , mense Decembri .
| Iohannes Chauchart dedit duas petias vinearum in censiva Sancti Prisci | Omnibus presentes litteras inspecturis , Magister W . , officialis curie Autisiodorum , salutem in Domino . Noveritis quod , in nostra presentia constitutus , Iohannis Chaucart recognovit se dedisse ecclesie Vallis Lucentis in perpetuam elemosinam duas pecias vinearum sitarum in censiva de Sancto Prisco iuxta Valles , que vinee fecerunt Durandi de Brauna . Hanc autem donationem laudaverunt , coram nobis , Wllelmus de Chas et Pivo de Porta , ministeriales predictorum vinearum . In cuius rei memoriam , presentibus litteris sigillum curie Autisiodorensis fecimus apponi . Actum anno Gratie Mo CCo Vicesimo Tercio , die Sabbati ante festum Beati Nicholai .
| Renardus de Cresenci dedit terraginam de Eschemines . | Omnibus presentes litteras inspecturis , Magister Michael , curie Senonensis officialis , in Domino salutem . Noverint universi quod Renaldus , prepositus de Cresentiaco , in nostra presentia constitutus , dedit in perpetuam elemosinam fratribus Vallis Lucentis totum terragium suum de Cheminis et quatuor denarios et obolum Pruvinenses annui census super domum et porprisam defuncti Clarini de Cheminis sitos . Dictam autem elemosinam Elysabeth , uxor eius , que presens erat coram nobis , laudavit , voluit et concessit , renuntians omni iuri quod habebat in dictis rebus ratione dotis seu qualibet alia ex causa . Ipsa vero et dictus Renaldus , maritus eius , promiserunt fide data se super eisdem rebus eisdem fratribus garantiam debitam portaturos et , per se vel per alios , nullam in posterum super his questionem moturos . Actum anno Gratie Mo CCo Vicesimo Quinto , mense Octobri .
| Commutatio vinee Barri ad vineam Dreline | Omnibus presentes litteras inspecturis , Gaufridus officialis curie Autisiodorum , salutem in Domino . Noveritis quod , in nostra presentia constituti , Gaufridus Gallicus et Ermengardis , uxor eius , recognoverunt quod ipsi cum religiosis viris abbate et conventu Vallis Lucentis talem fecerant commutationem : videlicet , quod ipsi Gaufridus et uxor eius quandam vineam suam sitam in territorio Drelene dederant eisdem abbati et conventui Vallis Lucentis pro quadam alia vinea sita in territorio quod dicitur Barrum . Actum anno Gratie Mo CCo Vicesimo Quarto , datum in festo Beati Nicholai .
| Stephanus de Villa Nova Divitum dedit duos solidos census | Omnibus presentes litteras inspecturis , officialis curie Senonensis , in Domino salutem . Noverint universi quod cum Stephanus de Villanova Divitum libere teneret , sicut ipse dicebat , apud ipsam Villam Novam omnes teneturas inferius nominatas , tandem ipse , in nostra presentia constitutus , dedit ecclesie Vallis Lucentis in perpetuam elemosinam censum duorum solidorum Pruvinensium , ab eodem Stephano vel ab eis qui tenebunt teneturas predictas , solvendorum fratribus Vallis Lucentis annis singulis in Exaltatione Sancti Crucis . Quem censum taliter eisdem fratribus assignavit sex denarios super domum suam et ocham , et super duas pecias terre au Mares ; alios sex denarios super Campum de Chatelet , super terram de Spina Raart et super Terram de Chaanat ; alios sex denarios super terras de Labergerie et super duas petias terre sitas ad Crucem ; alios sex denarios super terras de Furcis et de Trambleio et de Vallenorde . Quod autem audivimus et recognitum fuit coram nobis , ad petitionem partium sine preiudicio alterius , sub sigillo Senonensis curie testificamur . Actum anno Gratie , Mo CCo Vicesimo Tertio , mense Marcio .
| Herbertus de Vico Novo dedit dimidium modium ordei uno bicheto minus | Omnibus presentes litteras inspecturis , Magister Michael , curie Senonensis officalis , in Domino salutem . Noverint universi quod Herbertus de Vico Novo , miles , et Nobilis Mulier Agnes , uxor eius , relicta Guidonis de Malo passu , militis , in nostra presentia constituti , dederunt in perpetuam elemosinam ecclesie Vallis Lucentis dimidium modium ordei , uno bicheto minus unum bichetum frumenti ad mensuram Iovigniaci et quatuordecim solidos Pruvinenses , viginti capones et viginti panes de costuma de capite ipsius Agnetis totaliter moventes annis singulis apud Espinolium percipiendos fide prestita promittentes se predicta omnia debite supradicte ecclesie garantituros et nullum per se vel per alios in posterum questionem moturos . Dictum autem donum Iohannes de Fontanis , miles , et Iterus filius Henrici de Torigniaco , militis , de quorum feodis movent res predicte in nostra presentia eidem ecclesie laudaverunt . Abbas vero et conventus dicte ecclesie Vallis Lucentis suas nobis patentes litteras specialiter destinarunt , continentes quod ipsi constituerant procuratorem suum , fratrem Hugonem , monachum eiusdem ecclesie , ad concedendum ex parte ipsorum supra dicte Agnete , uxori dicti Herberti , ea que infe-rius sunt expressa . Concessit igitur coram nobis eidem Agneti dictus frater , Hugo nomine , ipsorum novem sextarios ordei ad mensuram Ville Nove Domini Archiepiscopi , ac viginti septem solidos Pruvinenses ab eadem Agnete quamdiu ipsa vixerit apud Mallum Passum annis singulis percipiendos infra octabas Natalis Domini . Ipsa vero Agnete , sublata de medio , dicta ecclesia libera erit et immunis a solutione dictarum rerum . Actum anno Gratie , Mo CCo Vicesimo Nono , mense Septembri .
| De domo Pruvino in vico de Changi que est ex dono Philippi de Nogento . | Omnibus presentes litteras inspecturis , Magister Michael , curie Senonensis officialis , in Domino salutem . Noverint universi quod Philippus de Nogento , burgensis Sezannie , coram nobis constitutus , donavit in perpetuam elemosinam ecclesie Vallis Lucentis quandam domum sitam apud Pruvinensem iuxta Pontem de Changi cum appenditiis et pertinentiis eiusdem domus , et quandam cameram que est prope illam domum , promittens fide prestita corporali se dicte ecclesie garantiam debitam portaturum , et per se vel per alios nullam in posterum questionem moturum . Actum anno Gratie , Mo CCo XXo Vo , die Veneris ante Dominicam qua cantatur Oculi Mei .
| Wllelmus prepositus de Triangulo dedit duodecim denarios censuales | Omnibus presentes litteras inspecturis , officialis curie archidiaconi Senonensis , in Domino salutem . Noverint universi quod Wllelmus , prepositus Trianguli , et Acelina , uxor eius , coram nobis constituti , dederunt in perpetuam elemosinam ecclesie Vallis Lucentis , pro remedio animarum suarum et defuncti Garini Forrel , quondam mariti eiusdem Aceline , et antecessorum suorum , duodecim denarios Pruvinenses annui census solvendos in festo Beati Remigii super terragium quod ipsi possident apud Fontenetum enBauseri ex parte dicte Aceline . Dederunt etiam eidem ecclesie dimidium modium avene percipiendum singulis annis in festo Beati Remigii in eodem terragio post decessum dicte Aceline , ita etiam quod quicumque residuum dicti terragii post decessum dicte Aceline possederit reddet annuatim dicte ecclesie dicto termino dictos duodecim denarios censuales . In cuius rei memoriam et testimonium , ad petitionem partium , sigillo curie archidiaconi Senonensis , sine preiudicio alterius , presentes litteras fecimus roborari . Actum anno Domini , Mo Ducentesimo Vicesimo Secundo , mense Novembri .
| Odo Noblet dat se et sua Valli Lucenti | Omnibus presentes litteras inspecturis , Magister Michael , curie Senonensis officialis , in Domino salutem . Noverint universi quod Odo Noblet de Fontenaio em Bauseri , in nostra presentia constitutus , dedit se deo et ecclesie Beate Marie Vallis Lucentis et omnia bona sua , tam mobilia quam immobilia , que habet et est in posterum habiturus . In cuius rei memoriam et testimonium , presentem cartam annotari et sigillo Senonensis curie fecimus roborari . Actum anno Gratie M . CC . Vicesimo Quarto , Sabbato post Brandones .
| Nicholaus de Sancto Remigio dedit XII arpenta prati . | Magister Philippus , curie Senonensis officialis , omnibus presentes litteras inspecturis in Domino . Noverint universi quod Nicholaus de Sancto Remigio , canonicus Senonis , coram nobis constitutus , dedit et concessit , pro salute anime sue et parentum suorum , in elemosinam domui Vallis Lucentis duodecim arpenta prati apud Colleium cum quatuor solidis census , qui sui erant , quiete et pacifice possidenda .
| De Poterio et usuario ab eo petito in Perta | Magister Iobertus de Ponte , curie Senonensis officialis , omnibus presentes litteras inspecturis in Domino salutem . Universitati vestre notum fieri volumus quod cum diu litigatum fuisset inter monachos Vallis Lucentis , ex una parte , et Poterium , fratrem Nicholai de Molinuns , super usuario quod dictus Poterius in nemore quod dicitur Perta requirebat , tandem nos , auditis rationibus et allegationibus ab utriusque partis , et attestationibus diligenter inspectis , predictos monachos ab impetitione prenominati Poterii quantum ad presens negotium pertinebat per diffinitivam sententiam absolvimus . In cuius rei memoriam , presentem cartam sigilli curie Senonensis munimine fecimus roborari . Actum anno Gratie , Mo CCo Quarto .
| Garnerius miles de Marcelli dedit decimam de Vamplum | Garnerius , Dei gratia Trecensis episcopus , omnibus ad quos littere iste pervenerint , in Domino salutem . Noveritis quod Garnerius , miles de Marceliaco , in nostra presentia constitutus , donavit ecclesie Vallis Lucentis in elemosinam decimam de Vamplum , que est inter Marceliacum et Bellam Villam , iure perpetuo possidendam et quicquid iuris habebat in ea . Hanc etiam donationem Gilo , filius eiusdem Garneri , et Emengardis , uxor ipsius Gilonis , nobis presentibus laudaverunt et huic facto suum prebuere consensum . Nos autem ut donatio ipsa nulla possit malignitate perverti , presentes litteras factum ipsum plenarie continentes scribi fecimus et sigilli nostri patrocinio communiri . Actum anno Gratie , Mo Co Nonagesimo Nono , mense Novembri .
| De quibusdam vineis dati ad censivam in Vallibus | Vullelmus , Dei gratia Autisiodorensis episcopus , omnibus presentes litteras inspecturis , in Domino salutem . Noverint universi presentes pariter et futuri quod abbas et conventus Vallis Lucentis concesserunt septem arpenta vinearum sita in territorio quod dicitur Mons de Fois , Iohanni Futori , Wllelmo Buart , Petro de Chableis , Roberto Picoire , Iohanni Normant , Wllelmo Vitriario , Stephano de Valle de Marci , et eorum heredibus , eo tenore : quod quilibet eorum habebit tantummodo unum arpentum de quo quindecim solidorum Autisidorensis monete annui redditus in domo predictorum monachorum de Vallibus in crastino Omnium Sanctorum , eisdem vel eorum mandato solvere tenebitur . Et si tunc in solutione predicti redditus quis eorum defecerit , ipse emendam secundum usus et consuetudines patrie predictis monachis solvere tenebitur . Verum , si aliquis eorum vendiderit vel pignori obligaverit vel quolibet aliomodo alienaverit arpentum suum , ille qui possidebit illud nichilominus redditum predictum predictis monachis et emendam secundum quod predictum est supradicto loco et termino . Hoc totum superius nominatum predictis hominibus singillatim nominatis in presentia nostra concedentibus et approbantibus , nos autem , ad partium peticionem , in huius rei memoriam et testimonium , presentes litteras sigilli nostri munimine duximus roborandas . Actum anno Gratie Mo CCo Octavo decimo , mense Aprili . Datum die Sancti Georgii .
| Legatum Domini Garneri de Marigni in quo habemus C . solidos pro pitancia . | Ego Herveus , Dei gratia Trecensis episcopus , notum facimus omnibus presentes litteras inspecturis quod Petrus de Boeio et Henricus de Torigniaco , milites , in nostra presentia constituti , recognoverunt quod cum Galterus , abbas Vallis Lucentis et ipsi exsequtores essent testamenti bone memorie Domini Garneri de Triangulo centum solidos annui redditus quos idem Garnerius monachis vallis lucentis pro pitantia in die anniversarii sui legaverat . Assignaverant percipiendos annuatim in mercato et maioria de Marigniaco , que si non sufficerent , in censibus et coutumis eiusdem ville quod minus esset caperetur , ita quod quicumque dictam maioriam habebit tenebitur facere fidelitatem et iuramentum abbati Vallis Lucentis vel eius mandato quod predictos centum solidos reddet eisdem singulis annis in purificatione Beate Virginis quamdiu tenebit maioriam supradictam . In cuius rei testimonium , presentem paginam , ad petitionem predictorum abbatis , Petri et Henrici , militum , sigillo nostro fecimus roborari . Anno Gratie , Mo CCo Octavodecimo , mense Novembri .
| Henricus de Paisi dedit terram que dicitur Vallis Putei | Garnerius , Dei gratia Trecensis episcopus , omnibus ad quos presentes littere pervenerint , in Domino salutem . Ad universitatis vestre volumus noticiam pervenire quod cum Henricus miles de Paisiaco ad ecclesiam Vallis Lucentis causa religionis se transferret , eidem ecclesie in perpetuam elemosinam dedit terram quandam quam habebat in alodio que dicitur Vallis Putei in finagio Oregniaci constitutam . Hanc itaque elemosinam ecclesie factam laudaverunt , in presentia nostra , Maria , uxor predicti Henrici , Girardus , filius eius et Luca , filia eorumdem . Ne autem ecclesia super eadem elemosina malignitate successorum in posterum turbaretur , ad petitionem utriusque partis presens scriptum sigilli nostri fecimus testimonio confirmari . Actum anno Gratie Mo Co Nonagesimo quinto .
| Donum Adeline de vinea de Bar in territorio Vallium | Guillelmus , Dei gratia episcopus Autisiodorensis , omnibus presentes litteras inspecturis salutem in Domino . Notum facimus universis quod Herveus de Moneta , civis Autissiodorum , in nostra presentia constitutus , recognovit quod defuncta Adelina , uxor sua , in perpetua elemosinam dederat , Dei amore , et anime sue remedio et salute , quandam vineam suam que dicitur de Bar ecclesie de Vallelucenti . Idem vero Herveus concessit coram nobis et gratam habuit donationem predictam ab uxore sua factam . Preterea dedit eidem ecclesie quinque solidos annui census assignatos super vineam de Piro que de suo capite movet , percipiendos annuatim in crastino Omnium Sanctorum . In cuius rei testimonium , presentes litteras sigilli nostri munimine duximus roborandas . Actum anno Gratie , Mo CCo Nonodecimo , mense Iunio .
| Approbat Domina Trianguli quandam elemosinam viri sui | Ego Manasses , Dei gratia Lingonensis episcopus , omnibus notum facio sororem meam , dominam Trianguli , in presentia mea , recognovisse et guerpisse quandam elemosinam quam vir eius bone memorie Ansellus , dominus Trianguli , fecerat ecclesie Vallis Lucentis . Me autem presente et prece mea et Fratris Gaucheri Clarevallensis , hanc eandem elemosinam guerpivit et recognovit prefata soror mea .
| Galterus damisellus dat in elemosina terram de Bociis | Guido , Dei gratia Senonensis archiepiscopus , omnibus ad quos littere presentes pervenerint in Domino salutem . Notum fieri volumus quod , constituti in presentia nostra , Galterus Damisellus , et uxor eius , Ermengardis , dederunt dilectis filiis monachis de Vallelucenti totam terram quam de labore suo adquisierant in nemore de bociis nomine elemosine in perpetuum possidendam . Prenotatati etiam Galterus et uxor eius in manu nostra dictam terram resignaverunt et nos de assensu et voluntate eorum in continenti dilectum filium Willelmum , abbatem Vallis Lucentis , de eadem terra nomine ecclesie sue investivimus . Siquidem prefatus abbas considerans et monachi Vallis Lucentis considerantes devotionem et obsequium quod dictus Galterus et uxor eius sue ecclesie exhiberent eis , vineam suam de Longo Campo et vineam de Vico Sancti Petri Senonensis cum domo et torculari , et aliis pertinentiis suis dum vixerint habendas concesserunt , hac tamen conditione : quod post decessum eorum dicte possessiones et quicquid ipsi poterunt adquirere Senonensis ad ecclesiam Vallis Lucentis libere et sine contradictione qualibet revertetur . Concesserunt etiam dicti monachi Galtero memorato quod , quando ipse voluerit , in domo eorum in ordine recipietur et Ermengardis , uxor eius quod , quando voluerit ipsa , in una mansionum eorum et recipietur et providebunt ei necessaria . In cuius rei memoriam , presentem cartam notari fecimus et sigilli nostri munimine roborari . Actum anno incarnati Verbi , Mo Centesimo Nonagesimo Sexto .
| Quomodo nemus defuncti Rogeri de la Perte fuerit adquisitum | Omnibus presentes litteras inspecturis , magister Hugo officialis Senonensis , in Domino salutem . Noverint universi quod Herbertus de Vexiaco et Elysabeth , uxor eius , recognoverunt coram nobis se vendidisse fratribus Vallis Lucentis pro quindecim libris et dimidia Pruvinensibus , nemus quoddam quod fuit defuncti Rogeri de la Perte , situm iuxta Concas , et fundum terre in qua situm est nemus illud , et quicquid iuris habebant in illo nemore et in fundo , fiduciantes se in dicto nemore et in fundo nichil de cetero reclamaturos . Quam venditionem Felicius , frater dicte Elysabeth , qui se plegium obligavit de eo quod ipsi Herbertus et eius uxor eisdem fratribus debitam garantiam portabunt , sicut ipsi promiserunt per fidem suam , et Guiburgis , mater dicti Felisii , laudaverunt et concesserunt , sub fidei religione promittentes quod nichil reclamabunt de cetero in nemore et in fundo predictis . Recognovit etiam Elysabet predicta quod ad id faciendum aliqua vi non fuit inducta . Quod autem audivimus et recognitum fuit coram nobis , ad petitionem partium sine preiudicio alterius , testificamur sub sigillo Senonensis curie . Actum anno Gratie Mo CCo Nonodecimo .
| Iacobus Doins dedit domum Pruvini sitam . | Omnibus presentes litteras inspecturis , Magister Michael , officialis Senonensis , salutem in Domino . Notum facimus universis quod , in presentia nostra constitutus , Iacobus Doyns , filius defuncti Milonis , clericus recognovit se dedisse in elemosinam ecclesie Vallis Lucentis quandam domum sitam apud Pruvinum in Valle Sancti Aygulfi cum quodam torculari et tribus areis retro domum supradictam sitis , et eidem domui adiacentibus , et unum denarium censualem super quandam domum alodii sitam apud Pruvinum in vico qui vocatur Vicus Trecarum singulis annis percipiendum . Voluit etiam prefatus Iacobus et concessit quod omnia sua mobilia adquisita et acquirenda post decessum eius ad ecclesiam deveniant memoratam . Si vero idem Iacobus in predicta domo manere voluerit , in ea tanquam hospes manebit et pro locatione domus persolvet singulis annis sex libras Pruvinensis ecclesie supradicte . In cuius rei memoriam et testimonium , presentes litteras , ad petitionem predicti Iacobi sine preiudicio alterius , sigillo curie Senonensis fecimus roborari . Actum anno Gratie , Mo CCo Vicesimo Quinto , mense Aprili , vigilia Apostolorum Beatorum Philippi et Iacobi .
| De dono domus Iacobi Doin de Pruvino | Omnibus presentes litteras inspecturis , Hemericus Christianitatis Pruvini decanus , salutem et dilectio . Noverint universi presentes litteras inspecturi quod Iacobus Doyns Beate Marie in Valle Pruvini canonicus dedit in elemosinam abbati et conventui Vallis Lucentis domum suam lapideam que fuit Milonis Doyn et Agnes , matris eius , et torcularem retro domum suam , et vasa sua eiusdem torcularis , et tres areas liberas , et cameras que dicte adherent domui , et cellarium , et aulam que super est edificata , tali conditione : quod dictus Iacobus , quamdiu vixerit , supradicta omnia possidebit et pro ista possessione persolvet abbati et conventui Vallis Lucentis sex libras Pruvinenses in festo Beati Nicholai Hyemalis annuatim , ut in dicta die monachi dicta loci inde pitentiam habeant . Ista autem elemosina facta est per consensum Agnetis , relicte defuncti Milonis Doyn , matris eius ; et Milonis Urses ; et uxoris eius ; et Iohannis Doyn ; et Petri clerici ; et Laurentii , nepotis dicti Iacobi ; et Laurentii , similiter eius nepotis et quod hoc sit et firmum , sigilli nostri munimine presentes litteras ad petitionem partium roboravimus . Actum anno Gratie , Mo CCo Vicesimo Quarto , mense Marcio .
| Donum Petri lo Paalier | Magister Phylippus , curie Senonensis officialis , omnibus presentes litteras inpecturis in Domino salutem : Noverint universi quod Petrus li Paaliers , in curia Senonensis constitutus , quandam domum que est apud Villam Novam Domini Archiepiscopi , cum platea retro eandem domum sita , in perpetuam elemosinam donavit ecclesie Vallis Lucentis . Cuiusmodi donationem Elysabet filia ipsius Petri , que presens erat , laudavit et concessit . Actum anno Gratie , Mo CCo Terciodecimo , mense Novembri .
| Commutatio quedam facta cum Domo Dei de Triangulo | Galterus , Dei gratia Senonensis archiepiscopus , omnibus presentes litteras inspecturis salutem in Domino . Noverint universi quod fratres ecclesie Vallis Lucentis totam partem decime quam percipiebant apud Sulleniacum commutaverunt procuratori et fratribus et sororibus Domus Dei Trianguli pro tota parte decime quam eadem Domus Dei apud Espinolium percipiebat . Dicta etiam Domus Dei vendidit ecclesie supradicte totam partem census quam habebat apud Espinolium , procuratore , fratribus et sororibus eiusdem domus promittentibus quod nullam in posterum super hoc questionem movebunt . Quod ut ratum et firmum in perpetuam habeatur , presentem cartam sigilli nostri munimine fecimus roborari . Actum apud Naaliacum , anno Gratie , Millesimo Ducentesimo Vicesimo Quarto , mense Ianuario , in crastino Epiphanie Domini .
| De usuario nemorum de Cereli quitato ab hominibus de Seanz | Galterus , Dei gratia Senonensis archiepiscopus , universis ad quos littere presentes pervenerint salutem in Domino . Notum facimus quod homines de Seant Nobilis Viri Erardi de Brena et Nobilis Mulieris Philippe uxoris eius , scilicet Symon , prepositus ; Girardus , filius Gaufridi Tirant ; Herbertus , filius Christiani Ducis ; Guibertus et Renaudus , fratres eius ; heredes defuncti Herberti Sarpete , videlicet Herbertus et alii ; Galterus Sapiens , filius Renaudi de Plesseto ; Iaquetus ; et Grivellus , frater eius ; Stephanus , filius Robillart ; et Fillons , soror eius ; Radulphus Magnus ; Guiotus , filius Christiani Pertuiset ; et Bernardus , frater eius ; parentes et heredes predictorum ; et multi alii de Seant , usuagium carbonagii de lignis mortuis duo capita habentibus ad terram in nemoribus ecclesie Vallis lucentis que adiacent finibus granchiarum de Cereliaco et de Logiis iure hereditario habere se dicebant . Isti supradicti homines et ceteri etiam qui predictum usuagium in supradictis nemoribus reclamabant in presentia predictorum Erardi et uxoris eius in ecclesia de Seanz convocati , totum illud usuagium ad eorum preces et peticionem dilectis in Christo filiis , abbati et conventui Vallis Lucentis , Cisterciensis Ordinis , in perpetuum quitaverunt , prestito iuramento quod usuagium illud de cetero non reclamabunt . nichil omnino sibi nec eorum heredibus in eodem usuagio retinentes , presente et audiente dilecto filio Renaldo , decano de Riparia , sicut per ipsius litteras nobis innotuit , qui ad hoc fuit specialiter ex parte nostra destinatus . Prefatus vero Erardus , coram nobis , fidem prestitit corporalem quod monachis Vallis Lucentis super huiusmodi quittatione garantiam portabit . Et si aliquis hominum de Seanz vel heredum eorum occasione predicti usuagii eos vexaverit , idem Erardus dampna et deperdita que propter hoc facta fuerint faciet restaurari . Preterea dictus Erardus et uxor eius coram nobis dederunt monachis Vallis Lucentis usuagium pasture ad omnia animalia grangiarum de Cereli et De Logiis in nemore suo quod dicitur Nemus Sancti Stephani et in omnibus nemoribus et terris que sub dominio et potestate eorum consistunt . Recognoverunt etiam coram nobis quod ecclesia Vallis Lucentis habet sextam partem in nemore quod dicitur Nemus Sancte Marie in omnibus et in nemore de Allodiis et usuagium prout habere consueverunt . Hec autem omnia firmiter observanda , Dominus Erardus et uxor eius coram nobis laudaverunt et concesserunt ad hoc heredes suos in perpetuum obligantes . Quod ut ratum et stabile permaneat in futurum , presentes litteras ad petitionem dictorum Erardi et uxoris eius annotari fecimus et sigilli nostri munimine roborari . Actum apud Vallem Lucentem , anno Gratie m .o CCo Vicesimo tercio , mense Ianuario .
| De Felicio clerico quittante hereditatem patris et matris sue | Omnibus presentes litteras inspecturis , magister Hugo curie Senonensis officialis , in Domino salutem . Noverint universi quod Felicius , clericus , filius Bauduini dicti Servientis , et defuncte Hodeardis , uxoris eiusdem Bauduini , coram nobis , donavit , quitavit et concessit in perpetuam elemosinam fratribus Vallis Lucentis quicquid ei de iure , tam ex parte patris sui quam ex parte matris sue , tam in mobilibus quam in immobilibus , competebat , fide prestita corporali quod in ipsis nichil de cetero per se vel per alios reclamaret . Quod autem audivimus et recognitum fuit coram nobis , sine preiudicio alterius , sub sigillo curie Senonensis testificamur . Actum anno Gratie Mo CCo Octavodecimo , mense Iu-nio , in Nativitate Beati Iohannis Baptiste .
| Legatum pie memoriam Aaliz de Marceli | Ego , Herveus , Dei gratia Trecensis episcopus , notum facimus omnibus presentes litteras inspecturis quod Iohannes , filius Nobilis Mulieris Aaliz , domine Marcelliaci , et Guido de Meriaco , milites , in presentia nostra constituti , laudaverunt elemosinam quam dicta Aalyz fecit Deo , et Beate Marie , et monachis Vallis Lucentis , scilicet sex sextarios bladi , quorum tres sunt de sigalo et tres de avena , singulis annis ad festum Sancti Remigii percipiendos in Gaanagio Gaufridi , filii dicte Aaliz , quod habet apud Sanctum Flavitum iuxta Marigniacum . Pro quibus sex sextariis , eadem Aaliz dedit eidem Gaufrido filio suo alios sex sextarios similis bladi percipiendos per excambium in Gaanagio eiusdem Aaliz apud Dochiam . In cuius rei memoriam , fecimus presentes litteras sigillo nostro roborari . Anno Mo CCo Vicesimo primo .
| De oschiis et terra arabili apud Laleium ex dona Garnerii clerici de Molinons | Guido , Dei gratia Senonensis archiepiscopus , omnibus Sancte matris ecclesie filiis ad quos littere iste pervenerint salutem perpetuam . Notum fieri volumus universitati vestre quod Garnerius , clericus de Molinons , libere et absolute reddidit ecclesie Vallis Lucentis , in presentia nostra , quandam terram arabilem et quasdam ochias cum universis redditibus suis quas habebat apud Laleium , precio emptionis recepto . Has enim pater suus , Donnus Garnerius , miles , emerat a Donno Petro , tunc abbate predicte ecclesie , conventu non concedente . Unde conscientia se graviter remordente , ante obitum suum monuit precatus est , sicuti ipse testatur ut prefate abbatie possessionem suam restitueret . Ille vero ut decet pii patris monitione preceque exaudita , quod pater postulavit tandem devotus implevit . Factum est hoc audientibus : Petro , abbate Sancti Iohannis Senonensis ; Rogero , sacerdote Sancti Mauricii ; Magistro Rainardo ; Bartolomeo , nepote Odonis decani . Et ut hoc ratum inconcussumque permaneat omni tempore , sigilli mei attestatione muniri precepi .
| Garnerus de Villa Nova dedit quicquid habebat apud Sarceium | Garnerus , Dei gratia Trecensis episcopus , universis presentes litteras inspecturis , in Domino salutem . Noverit universitas vestra quod Garnerus de Villa Nova dedit et concessit ecclesie Vallislucentis quicquid possidebat apud Sarceium , quod videlicet ad feodum dilecti fratris nostri Guidonis Gasteble respicere dicebatur . Idipsum etiam predictus Guido , nobis presentibus , eidem ecclesie laudavit . In utriusque autem , tam predicti Garnerius donationis quam prenominati Guidonis laudationi , memoriam et confirmatione , presens scriptum fecimus sigilli nostri munimine roboratum . Actum anno incarnati Verbi , Mo Co XCo Quinto .
| De molino de Summo Fonte quis eum dederit | Milo , decanus Trecensis , omnibus presentes litteras inspecturis in salutis Auctore salutem . Notum facimus universitati vestre quod Herbertus de Regniaco , filius defuncti Ernaldi , in nostra presentia constitutus , dedit ecclesie Vallis Lucentis in perpetuam elemosinam , pro remedio anime sue et antecessorum suorum , molendinum suum de Summo Fonte . Et etiam terram suam arabilem iuxta ipsum molendinum , quam amodiator molendini solet excolere , salvo tamen censu sexdecim denariorum qui pro eodem molendino debetur , salvo etiam dimidio modio bladi , videlicet trium sextarios siliginis et trium avene , quem ecclesia Paracliti in ipso molendino annuatim percipere consuevit . Hanc autem donationem benigne laudavit et concessit Maria , uxor ipsius Herberti . In cuius rei memoriam , nos predictam donatione sigilli nostri testimonio duximus roborare . Actum anno ab incarnatione Domini , Mo CCo Quinto .
| Compromissio facta de usuario petito in nemoribus Laleii | Petrus , Dei patientia Cellensis , et Ansellus , Nigellensis , abbates , et Milo , archidiaconus Trecensis , omnibus presentes litteras inspecturis in vero salutem . Universitati vestre notum facimus quod cum exorta esset contentio inter fratres Vallis Lucentis , ex una parte , et Villelmum de Vilerbonex , generum Boadinundi , militis de Layleio , ex alia , super usuario in nemoribus et planis de Laileyo , quod idem fratres asserebant se longo tempore possedisse , tandem in nos tres , de assensu partium , facta est compromissio ut quidquid a nobis , sive per pacem sive per sententiam , super hoc ordinatum fuisset , ratum et inconcussum tenerent . Hanc etiam compromissionem , Beatrix , uxor prefati Willelmi , ratam habuit in omnibus et laudavit . Nos autem veritate diligentius inquisita per testes idoneos et omni exceptione maiores in quorum personas vel dicta nichil fuit obiectum ex eorum testimoniis , plenius intellectis de prudentun virorum consilio , per diffinitivam sententiam predictis fratribus Vallis Lucentis adiudicavimus plenarium in nemoribus et planis de Laylelio usuarium , ita quod de eisdem nemoribus edificia et carbonem facient , ferrum sument , glandem sument et alia que sibi noverint expedire . Preterea , tam in nemoribus quam in planis , de laylelio ad usum omnium animalium suorum ubique pasturam habebunt , ita tamen quod nemora arare vel eradicare eisdem fratribus non licebit . Ut igitur predicta illibatam habeant firmitatem et nulla valeant oblivione deleri , vel malignitate perverti , eandem sententiam presentis scripti patrocinio sub nostrorum testimonio sigillorum duximus roborare . Actum Trecis , anno Domini , Mo CCo Vo , mense Marcio .
| Sententia contra presbiteros de Rigni pro decima | Garnerius , Dei gratia Trecensis episcopus , et frater Guiterus Beati Lupi Trecensis humilis minister , omnibus ad quos littere iste venerint salutem . Noverit universitas vestra quod pater noster , Melior , tituli sanctorum Iohannis et Pauli presbiter Cardinalis et apostolice sedis legatus , causam que inter abbatem et monachos Vallis Lucentis et sacerdotes Petrum et Mauricium super tercia parte decime Regniaci vertebatur nobis commisit audiendam debitoque fine terminandam . Nos itaque citatis partibus et diebus assignatis auditis allegationibus , partium tandem comperta veritate per testes productos et receptos et examinatos quod scilicet illam partem decime de qua agebatur Herbertus , miles de Montibus , ecclesie Vallis Lucentis in elemosinam dedisset . Cognitoque quod Vitalis sacerdos eandem decimam sine conscientia capituli et assensu capituli Vallis Lucentis a Norpaudo abbate sibi et non ecclesie Regniaci comparasset , et postmodum predictis sacerdotibus Petro et Mauricio , tanquam successoribus et heredibus , eam donasset . Ne per abbatis presumptionem ecclesia Vallis Lucentis sua frustaretur elemosina , et privaretur prescriptam decimam , sepedictis sacerdotibus Petro et Mauricio abiudicavimus et ecclesie Vallis Lucentis adiudicavimus et iudicio nostro reddidimus , consultis sapientibus et discretis viris . Hoc autem ne revocari posset indubium , petentibus abbate et monachis vallis lucentis , ex ordine conscripsimus et sigillis nostris scriptum confirmavimus . Anno incarnati Verbi , Mo Co Nonagesimo Quarto .
| Compromissio facta de fossatis de Suboart | Magister Phylippus , curie Senonensis officialis , omnibus ad quos littere presentes pervenerint in Domino salutem . Universitati vestre notum fieri volumus quod in presentia nostra constituti Dominus Iterus de Flaceio , Dominus Garnerius de Vilerbonex , milites , Albericus de Veteri Castro et Balduinus de Vileriis Senonensis recognoverunt se suscepisse sub religione sacramenti , de assensu monachorum Vallislucentis et Hospitalariorum de Coldreio , quod inquirerent bona fide utrum fossata que facta erant apud Susboart inter nemora et terras eorumdem monachorum et Hospitalariorum , super quibus fossatis inter ipsos erat contentio , facta fuissent de assensu dictorum monachorum Vallis Lucentis et monachorum de Porta Sancti Leonis Senonensis , qui tunc temporis grangiam de coldreto tenebant necne . Qui arbitri , in nostra presentia constituti , per inquisitionem suam , post sacramentum suum legitime factam , dixerunt quod fossata illa de assensu monachorum Vallis Lucentis et monachorum de Porta Sancti Leonis facta fuerunt , et ita ab impetitione Hospitalariorum , prefatos fratres Vallis Lucentis super fossatis et contentione illa immunes et liberos esse iudicaverunt . In cuius rei memoriam , ad petitionem ipsorum , litteras presentes scribi et sigillo curie Senonensis signari fecimus . Actum anno Gratie Mo CCo Nono .
| De censu domorum Iacobi Doin de Pruvino | Universis presentes litteras inspecturis , Petrus , Dei gratia Meldensis episcopus , salutem in Domino . Noverit universitas vestra quod , constituti in presentia nostra , Nobilis Mulier Domina Margareta de Coilli et Iohannis , filius eiusdem , recognoverunt se vendidisse fratribus Vallis Lucentis , pro triginta libris Pruvinensibus fortium sexdecim denarios censuales , quos habebant super tres domos sitas apud Pruvinensem in vico qui dicitur Vicus Trecarum inter portam Trecensem et ecclesiam Beate Marie in Valle Pruvini que fuerunt defuncti Milonis Doin et movebant de censiva eorundem . Dictas autem triginta libras Pruvinenses recognoverunt se , dicti Margarita et Iohannes , fide corporaliter in manu nostra prestita quod super eadem venditione eisdem fratribus legitimam garentiam portabunt . Et quod nunquam de cetero super dicta venditione contra dictos fratres per se vel per alios aliquam questionem movebunt . In cuius rei memoriam et testimonium , ad petitionem partium , presentes litteras sigilli nostri impressione fecimus roborari . Actum anno Gratie , Mo CCo Vicesimo Octavo , mense Octobri .
| Herbertus de Reniaco recognovit elemosinam patris sui Arnaldi | Milo , Trecensis archidiaconus , episcopalium procurator , omnibus presentes litteras inspecturis in Domino salutem . Noverit universitas vestra quod Herbertus de Regniaco , constitutus in presentia nostra , nobis recognovit quod defunctus Ernaudus , quondam pater suus , pro remedio anime sue , legaverat in perpetuam elemosinam ecclesie vallis lucentis VIIIo sextarios bladi , videlicet quatuor siliginis et quatuor talis bladi qualem lucrabitur molendinum , percipiendos in molendino suo annuatim de Nosement situm inter summum fontem et grangiam Ripatorii qui dicitur Donuni Episcopi . Hoc etiam laudavit idem predictus herbertus ad cuius preces et instantiam presentem cartulam notari fecimus et sigilli nostri muni munimine roborari . Anno incarnati Verbi Mo CCo IIIIo , Vo nonas Maii .
| Nicholaus de Molinuns vendidit nemus de la perte | Omnibus presentes litteras inspecturis Renaldus , decanus de Riparia Vanne , salutem in Domino . Noverint universi quod Dominus Nicholaus , miles de Molinons , recognovit coram nobis se vendidisse quoddam nemus , quod vocatur la Perte , precio sexdecim librarum Pruvinensium veteris monete , ecclesie Vallis Lucentis . Fiduciaverunt autem dictus miles et Elysanz , uxor eius , debitam garantiam de cetero super predicta venditione contra omnes se portaturos nec in posterum super eadem venditione movere questionem . In cuius rei memoriam et testimonium , presentem cartam sigilli nostri munimine fecimus roborari . Actum anno Domini Mo CCo Vicesimo IIIIo , mense Ianuario .
| Garnerius de Foisi dat tres denarios annui census super duas petias terre . | Omnibus presentes litteras inspecturis , Renaldus , decanus de Riparia Vanne , salutem in Domino . Noverint universi quod Garnerus de Foisiaco , in nostra presentia constitutus , recognovit se dedisse in elemosinam perpetuam ecclesie Vallis Lucentis tres denarios census super duas petias terre iuxta Foissiacum sitas , quarum altera pecia Longa Pena dicitur , reliqua vero petia terra super collem de defuncti Arnulphi vocatur in festo Nativitatis Beate Virginis Marie singulis annis apud Foisiacum percipiendos . Helias vero de Foisiaco in nostra presentia similiter constitutus de duabus petiis terre quarum altera terra ad communam vocatur , reliqua vero sita est a Chevanes el Animes quas idem Helias ab ecclesia Vallis Lucentis tenebat duobus denariis census se devestivit , et Garnerium suum ipsis petiis investivit , ita quod in festo Nativitatem Beate Marie idem Garnerius duos denarios predictos census reddere tenebitur , sicut iamdictus Helyas tenebatur . Si autem super predictis quinque denariis census prefate ecclesie aliqua fieret iniuria ad terras predicta , iamdicta ecclesia assignaret et secundum modum iniurie emendam levaret . Actum anno Domini Mo CCo Vicesimo Quinto , mense Novembri .
| Massa dedit sex solidos censuales Valli Lucenti | Gaufridus , ecclesie Sancti Iacobi Pruvinensis abbas , omnibus presentes litteras inspecturis in Domino salutem . Noverint universi quod in nostra presentia constituta Massa , nobilis mulier de Pruvino , relicta Gaufridi Chailot , recognovit se dedisse pro se et pro Stephano de Chauconi , marito Isabelis , uxoris dicti stephani , neptis sue , in perpetuam elemosinam ecclesie Vallis Lucentis , pro remedio animarum suarum , sex solidos annui census , in talibus locis sitos : videlicet , in domo Iacobi Doyn , clerici , lapidea , octo denarios ; in domo Petri Doyn , fratris sui , octo denarios ; in domo defuncti Christiani , Carnificis , viginti denarios ; in domo Radulphi fro Gemeru , duos denarios et unum obolum ; in domo Hurupe , iudee , octo denarios ; in domo Iurni , iudei , filii Salamin , duos denarios ; in domo et in prato Ioberti Chapuis quinque denarios ; in domo Leterici lo Telerun , quinque pictavinas ; in domo Petri Remensis , unum denarium ; in terra Petri Huinemer sita apud Mont Oier , vii denarios ; in Thalamis Molendini Novi , qui sunt Petronille , Nobilis Mulieris , octo denarios ; in domo Iohannis Comitis que est Aschaudieres quinque pictavinas . Istam autem elemosinam Wllelmus Chailot , canonicus Senonensis , et Guido , armiger , frater eius , dicte Masse filii , et Helya et Egidia , dicte Masse filie , et Milo de Chauconi et Egidius , armiger , dictarum Helie et Egidie mariti ecclesie Vallis Lucentis in perpetuam elemosinam concesserunt . De hac autem elemosina tenenda creentavit predicta Massa , fide corporale prestita apud omnes se rectam garantiam portaturam . In cuius rei memoriam et testimonium , ad petitionem utriusque partis , presentes litteras sigilli nostri munimine roboravimus . Actum anno Gratie Mo CCo Vicesimo Quinto , mense Octobri .
| Compromissio facta de legato Stephani de Reson super minagio et mobilibus | Ego Gaufridus , Dei gratia abbas Sancti Iacobi Pruini , et ego Stephanus , decanus Sancte Marie de Valle Pruvini , notum facimus presentibus et futuris quod querela vertebatur inter monachos de Vallelucente et Rauduam , relictam defuncti Stephani de Resuin , super duobus sextarii frumenti et duobus sextariis avene in minagio Pruvini et quatuor bubis et uno equo et aliis quibusdam mobilibus que prefatus Stephanus eisdem monachis legaverat . Tandem vero cum diu inter se litigassent pro bono pacis in nos compromiserunt . Predicta igitur Raudua , coram nobis , quitavit predictis monacis totam legationem superius nominatam tam bladi quam aliorum mobilium et sepe nominati monachi pro redemptione vexationis dederunt eidem Raudue sexaginta et decem solidos pruvinenses . Ut igitur omnia ista rata permaneant , nos presentes litteras sigillis nostris munire curavimus . Actum anno incarnati Verbi Mo CCo Primo , mense Ianuarii .